આવી જ એક એનપીએ પ્રૉપર્ટીનો ઑપેરા હાઉસના ફ્રેન્ચ બ્રિજ નજીક આવેલો ફ્લૅટ છે. એની કિંમત સ્ક્વેરફૂટદીઠ ૨૩,૦૦૦ રૂપિયા છે, જે અત્યારના ત્યાંના સ્ક્વેરફૂટદીઠ ૩૫,૦૦૦ રૂપિયાના બજારભાવ કરતાં સાવ ઓછી કિંમતે છે. એ જ રીતે નરીમાન પૉઇન્ટમાં ૮૫૫ સ્ક્વેરફૂટ ઑફિસની એક જગ્યા હતી, જેનો ભાવ ૨.૧૫ કરોડ રૂપિયા હતો. એનો ભાવ ગણવામાં આવ્યો તો એ સ્ક્વેરફૂટદીઠ ૨૫,૦૦૦ રૂપિયા આવતો હતો, જે એની બજારભાવની કિંમત ૮૫૫ સ્ક્વેરફૂટ ૪૫,૦૦૦ રૂપિયા કરતાં ઘણો જ ઓછો હતો. આ બધા ભાવ રિઝવર્‍ કિંમત છે. બાંદરાના ફ્રાન્સિસ રોડ પર આવેલા એક ફ્લૅટ વિશે ઑક્શન કંપનીને મળેલી પબ્લિક નોટિસને આધારે એ ફ્લૅટની રિઝવર્‍ કિંમત સ્ક્વેરફૂટદીઠ ૨૩,૦૦૦થી ૨૫,૦૦૦ રૂપિયા હતી, જે એની બજારકિંમત સ્ક્વેરફૂટદીઠ ૪૫,૦૦૦ રૂપિયાથી ઘણી જ નીચે અને ઓછી હતી.